Զանազան համայնքերէն, հոգեւոր եւ ոչ-հոգեւոր դասերու ներկայացուցիչներ, զարմանք կը յայտնեն, թէ ինչո՞ւ պետութիւնը չի միջամտեր տեղի ունեցածին եւ ինչպէ՛ս կարելի է Մայր Աթոռ Սուրբ Էջմիածնի դիւանատան մէջ օրեր առաջ տեղի ունեցած տխուր միջադէպէն ետք ալ ի ցոյց չդրուի մօտեցում մը՝ պետական մարմիններուն կողմէ։ Սակայն միւս կողմէ լրատուամիջոցները կը յիշեցնեն, որ վարչապետ Նիկոլ Փաշինեանը, շաբաթներ առաջ, իր հերթական ֆէյսպուքեան ուղիղ եթերին ժամանակ, ի պատասխան Մայր Աթոռի իրավիճակին շուրջ իրեն հարցում ուղղող դիմողներէն մէկուն՝ ըսած էր․ «Պետութիւնն ու եկեղեցին անջատ կառոյցներ են, պետութիւնը պէտք չէ որ միջամտէ եկեղեցւոյ հարցերուն, եւ՝ հակառակը»։